શીર્ષક: વિરાટ કોહલી અને રોહિત શર્મા વચ્ચે કોઈ વાતને લઈને મતભેદ છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
વિરાટ કોહલી અને રોહિત શર્મા

જોકે, ઑસ્ટ્રેલિયા સામેની હાર કરતાં વધુ ચર્ચા એ વાતની છે કે શું ભારતના કૅપ્ટન વિરાટ કોહલી અને ઉપકપ્તાન રોહિત શર્મા વચ્ચે કોઈ બાબતને લઈને મતભેદ છે કે કેમ?

આ વાત પ્રથમ વખત ત્યારે સામે આવી, જ્યારે ભારતીય ટીમ ગયા વર્ષે ઇંગ્લૅન્ડમાં આયોજિત ક્રિકેટ વિશ્વકપમાં રોહિત શર્માએ અત્યંત શાનદાર પ્રદર્શન કર્યું હતું અને તેઓ વિરાટ કોહલીનો સૌથી મોટો આશરો સાબિત થયા હતા.

જોકે ઘણી વખત વિરાટ કોહલી, રોહિત શર્માના પ્રદર્શનની એવી પ્રશંસા ન કરી શક્યા જેટલી એક કૅપ્ટન તરીકે તેમણે કરવી જોઈતી હતી.

સમય સાથે આ વિવાદ સમાપ્ત થઈ જવો જોઈતો હતો, પરંતુ તેવું ન બન્યું. વિરાટ કોહલી અને રોહિત શર્મા બંને ભારત જ નહીં વિશ્વના સર્વશ્રેષ્ઠ ખેલાડી ગણાય છે. સ્પષ્ટ છે કે બંને પૈકી કોઈ પણ સામે ચાલીને આવી વાતો પર પૂર્ણવિરામ મૂકવાનો પ્રયત્ન નહીં કરે.

જો આવું ન હોત તો બંને ખેલાડી મેદાનની બહાર ડ્રેસિંગ રૂમમાં એકબીજા સાથે વાત કરતા હોત અથવા મૅચ બાદ પત્રકારપરિષદમાં બંને એકસાથે આવ્યા હોત કારણ કે વિશ્વકપ ક્રિકેટ ટુર્નામેન્ટ બાદ પણ બંને ખેલાડી ઘણી વખત એકસાથે રમ્યા છે.

કેમ વધી રહ્યું છે અંતર?

કદાચ સફળતાના રથ પર સવાર વિરાટ કોહલી અને રોહિત શર્માનો 'ઇગો' કે 'અહમ્' બંને વચ્ચેના અંતરનું કારણ હોઈ શકે.

આ અંતર એટલું વધારે છે કે ઑસ્ટ્રેલિયા પહોંચ્યા બાદ કૅપ્ટન વિરાટ કોહલીએ શુક્રવારે રમાયેલી પ્રથમ ODI મૅચના એક દિવસ અગાઉ પત્રકારપરિષદમાં કહ્યું કે રોહિત શર્માની ઈજાને લઈને ભ્રમની સ્થિતિ છે અને તેમની પાસે ઈજા અંગે સંપૂર્ણ જાણકારી નથી.

વિરાટ કોહલીએ એવું પણ કહ્યું કે તેમને એ વાતના કારણની ખબર નથી કે કેમ રોહિત શર્મા ટીમ સાથે નથી આવ્યા.

વિરાટ કોહલીએ કહ્યું કે પસંદગી સમિતિની બેઠક પહેલાં તેમને ઈ-મેઇલ મળ્યો હતો કે રોહિત શર્મા ઉપલબ્ધ નથી.

કોહલી અનુસાર, "ઈ-મેઇલમાં કહેવાયું હતું કે રોહિત શર્માને IPL દરમિયાન ઈજા થઈ છે. પરંતુ ત્યાર બાદ રોહિત શર્મા IPLમાં રમ્યા અને બધાએ વિચાર્યું કે તેઓ ઑસ્ટ્રેલિયા જનારી ફ્લાઇટમાં હશે. અમે હજુ સુધી તેમના વિશે સ્પષ્ટ જાણકારીની રાહ જોઈ રહ્યા છીએ."

વિરાટ કોહલીએ કહ્યું કે તેમને માત્ર એટલી જ માહિતી મળી છે કે તેઓ NCAમાં છે, તેમની તપાસ કરાઈ રહી છે. 11 ડિસેમ્બરના રોજ ફરી તપાસ કરાશે.

હવે જો વિરાટ કોહલી કહી રહ્યા છે તો કદાચ તેઓ સત્ય જ કહી રહ્યા હશે. અહીં અચરજની વાત એ છે કે બંને વચ્ચે સંવાદની એટલી કમી છે કે બંને આ મુદ્દે એકબીજા સાથે...